Historia di fosfaat na Aruba 


Fosfaat ta componentenan organico den cual oxigeno 
forforico hidrogeno, carbon y of nitrogeno ta uni den 
un manera cu e matanan por absorba nan facilmente. 
Matanan mester tin fosforo pa di e manera aki traha 
reis fuerte pa pari flor y fruta. Asina ta, e recurso di 
fosfaat tabatin demanda grandi den añanan pa motibo 
di nan uso pa traha fertilisante. 


Componente di fosfaat ta wordo forma naturalmente 
ora e sushi (guano) di animal reacciona kimicamente 
cu awa yobi, produciendo acido fosforico. E calichi den 
e area ta penetra cu acido y asina e componente ta forma. 





Den Seroe Colorado tin dos tipo di deposito di fosfaat. Uno 
di menos importancia economico, consistiendo di sushi di 
raton di anochi y coneu, etc. Den e cuebanan di Seroe 
Colorado, cu a combina cu calichi cu ta forma su 
murayanan y vloer pa bira fosfaat di cueba (facilmente pa 
reconoce pa motibo cu e ta contene weso y diente di 
animalnan involvi, igualmente cu casca di soldachi). 
Minamento di e tipo di fosfaat aki nunca tabata exitoso pa 
motibo cu e deposito ta caba mucho lihe y su calidad ta 
varia mucho. 





E di dos tipo di deposito ta contene calichi penetra pa acido fosforico di capa di guano cu a somenta 
completamente. E origen di e capanan di fosfaat por wordo splica door di sinkmento y subimento di e tereno. 
E depositonan mixto aki na Aruba ta di e tipo aki. 


E depositonan di fosfaat na Seroe Colorado y Sero 
Colebra a wordo descubri pa J.H. Walters Gravenhorst 
na aña 1873, pero ta parce cu ya for di aña 1859 un 
Mericano, S.R. Kimball, kende tabata coba fosfaat na 
islanan Aves, a pidi permiso pa explotacion, pero si a 
logra, no ta conoci. Sr. Gravenhorst tabata doño di e 
terenonan ey y kier a explota fosfaat. Pa un motibo of 
otro, te na 1879 a cuminsa. Despues di un comienso 
no-existoso pa Sr. C. B. Sewell di London, e Aruba 
Phosphate Company (Aruba Phosfaat Maatschappij) of 
APM, forma pa un grupo di inversionista local a tuma 
over na december di e mesun aña. Segun Henning 
Walker, su Tatarabuelo, Sr. George Thomas Walker 

] tabata e Gerente di e compania for di 1879-1914. E 
Ea a biba na San Nicolas y tabatin un boto, Koh-I-Noor, cu a kibra na costa di San Nicolas na 1906. E 
compania tabatin un dificultad pa haya trahado riba e isla, como cu e forsa laboral Arubiano tabata ocupa den 
mina di oro, asina ta cu mester a emplea 40 trahado di Boneiro, pagando cada un Fls.15.00 pa luna, 
incluiendo cas y cuminda. Tambe 20 Metsla y Carpinte for di Corsou pa construi edificionan necesario cu un 
pago di Fls.230.00 pa siman (trahado cu abilidad avansa e pago ta mas halto). 





San Nicolas, e tempo aki no tabata ni un stad, pero cu algun 
rancho di piscado banda di e bahia. E comunidad di Sero 





Colorado tabata un rancho, net pabou di unda Esso Club a bin despues, tabatin cinco saliña comercial di salo. 
E ultimo dosnan aki no a cambia te ora e refinera a wordo traha, pero e trahadonan di APM mester a hospeda 
na San Nicolas, asina ta e mester a crece. Primeramente e compania a traha un waf chikito di palo den e 
bahia y casnan apropia pa nan trahadonan. Na aña 1881 ekipo pisa encarga for di Inglatera a cuminsa yega 
for di New York, igualmente un touwboot pa asisti barconan paden y pafo di e waf smal. Trahadonan a 
cuminsa pone spoor pa e ferocaril cu lo re-emplasa e burico, cu lo wordo usa pa transporta mineral. E 
ferocaril aki eventualmentte a move mas o menos 100 ton di mineral pa dia, cargando e den un wagon cu ta 
kenter, mas o menos binti di nan consistiendo un trein. E tabata mas di seis kilometer largo y a uni e trabou 
di mina cu otro cu e waf den e bahia. 


E compania pa fin di aña 1882, tabata zorg pa trabou pa 
250 trahado, pagando nan Fls.4.00 pa dia. Un towboot 
mas grandi yama “Phosphate” a yega, y tambe un 
motor grandi pa e ferocaril. Mas pos a wordo coba y 
sistema di tubo instala pa hiba awa pa San Nicolas. Un 
pier di hero a wordo traha, reduciendo e tempo pa 
carga barco na dos tercera parti. Na e momento aki e 
vuurtoren di Seroe Colorado a wordo traha. Poni riba 
mapa ë tempo ey como "Fire Tower” cu ta supone cu ta 
asina e tabata, un toren cu un flambeu. 





E siguiente aña 1883, e prome dividendo a wordo paga 

na e inversionistanan di e compania, y impuesto paga 

na gobierno pa e compania, riba fosfaat despacha, a E 
permiti tur e colonia di Antiyas Neerlandes pa balansa 
nan presupuesto sin un subsidio pa diestres aña 
consecutivo. Cu excepcion di e periodo aki, un subsidio 
tabata necesario tur aña for di 1795 te na 1936. Pa aña 
1884, e compania y inversionistanan a cuminsa haya 
un ganashi varios bes mas grandi cu nan inversionnan. 





E fosfaat local tabata ser haya den capanan diki, tin bes binti pia diki (y tin bes mas) riba e fundeshi original 
di e piedranan di e seronan, y parcialmente cubri cu calichi fresco. E color di e fosfaat ta varia di geel pa un 
cora-maron y cora. E ta duro pero bros. Trabou di mina a cuminsa riba e superficie, den pitnan habri, y a 
sigui te mas o menos 1890. Na 18809, bastante depositonan di superficie a ser encontra ora di boramento pa 
awa na Bankí Jerome (net patras di e calichi pit). E depositonan a bini djis bou di un cubrimento 
relativamente fini di calichi. Trabou di mina na e superficie a wordo introduci; entradanan smal a wordo coba 
y galerianan horizontal habri den tur tres localidad: Bankí Jerome, Sero Colebra y Seroe Colorado. 


E ganashi di e compania a baha considerablemente den 
1890 y cuminsamento di 1900 y den algun aña cu 
perdida. Trabou di mina na e supervicie ta mas caro cu 
den pitnan habri, impuesto di gobierno tabata halto; y 
depositonan di fosfaat rico y na abundancia a ser 
encontra na Florida, Algeria y Tuniz, afectando e prijs 
pa tonelada. Cu binimento di e di Prome Guera Mundial 
a haci transportacion no-realisabel y e compania a 
termina e operacion di e mina na augustus 1914. Aruba 
Phosfaat Maatschappij a disolvi oficialmente na juni 








E localidad di e tunnel y extension na Bankí Jerome ta 


scur, pero esunnan na Seroe Colorado y Sero Colebra | p; 


nu 


ta surpasa e cueba di Seroe Colorado. Dia e hospital di Lago a wordo basha abou na 1985, tur e sushedad a 
wordo pusha cu chubato den tur e cuebanan di e mina y entradanan na Sero Colebra. Moviendo e sushedad 
por ta un trabou grandi, pero no un trabou insuperabel. Un hende mester hacié. Eybou tin un locomotief bieu. 
E luga tambe por ser usa pa un rondtrip pa muchanan di scol, y cu bastante placa poni aden (airco, etc.) por 
bira un atraccion turistico fantastico. Mientrastanto e mina di Seroe Colorado a wordo bishita pa prome biaha 
den hopi aña y mas facilidad di manera cu e por wordo bishita - cu permiso y un guia cualkier rato cu ta desea. 
E no ta, por lo menos awo, pa un rondtrip pa muchanan di scol. E entradanan ta hundo (30 pia) como dies 
meter bay abou, e tunnelnan tur ta mustra mescos cu ta bay den profundidad cu crusamento di otro 
tunnelnan - perde eyden ta hopi facil, no tin lus (mas cu claro) y hopi hopi calor. Corda cu ta un cueba? Wel 
asina mes. Sinembargo, pa un persona adulto y cu permiso (asina sa cu bo ta eybou) y cu un guia, e ta 
bunita y fascinante. E galerianan ta corta den tres nivel, esun ariba di e otro, y den cierto luga por wordo mira 
mesora, tin un caretia laga eynan riba spoor cu un winchi pa ranké, tin un area cu awa para cu ta mustra 
como un baño Romano pa henter mundo, e columnanan di steun, corta den e piedranan ta traha arca cu e 
dak, y traha marcanan di e flambeunan usa den pasado pa iluminacion. 


Calichi ta wordo traha di carbonado di calcium cu ta combina 
cu e acido fosforico pa traha calcium fosforico (yama piedra di 
fosfaat), awa y dioxido di carbon. 


E hendenan di Noord cu tabata traha na e compania di fosfaat 
aki mester a bin riba burico y usa e prome caminda di santo cu 
a wordo traha entre Santa Cruz y Savaneta. Nan tabata keda 
cerca famia pariba di brug, ta laga e buriconan sosega pa 
despues sigui via Zeewijk, pasobra e tempo ey no tabatin un 
refineria ainda. Ta e ruta aki nan mester a tuma. Hasta te 
Bezoek van Gouverneur Jàr. J. O, de Jong van Beek en Donk aan de forjar Aespues cu Playa a bira un parokia nobo na aña 1813, nan a 

AA PARRA usa e caminda aki pa bay San Nicolas. Ta te na augustus 1887, 
e caminda di Oranjestad pa Savaneta a keda aproba pa pasa cu vehiculo riba dje. E tabata un caminda smal 
di santo. Dia Lago a cuminsa traha su refineria na 1924, e empleadonan di e compania mester a usa e ruta 
aki, sea nan ta sali di Playa, Sta. Cruz y otro barionan pabou di brug y vice versa. 

